2009માં જ્યારે મને બુકરિયો વાંચવાનો ચસ્કો લાગ્યો ત્યારે તેમાં હિલેરી મેન્ટલનો બહુમુલ્ય ફાળો હતો. તેણે મારી અંદર બુકરના બીજનું પ્રત્યારોપણ કર્યું. હિલેરી મેન્ટલની ત્યારે વુલ્ફ હોલ નામની બુક આવેલી. જેમાં તેણે બ્રિટનના રાજકીય ઈતિહાસને ઊપન્યાસમાં ઢાળ્યો હતો. હિલેરીની આ સિવાય 2012માં બ્રિંગ અપ ધ બોડીસ આવી. જે આ વુલ્ફ હોલની સિક્વલ હતી. જેમ ફિલ્મોની સિક્વલ હિટ નથી જતી તેવું બુકરમાં નથી. બ્રિંગ અપ ધ બોડીસ માટે પણ હિલેરી બુકર તાણી ગયા. આ સિવાય નોબેલ પ્રાઈઝ વિનર અને મારા ફેવરિટ જે.એમ.કોટીઝ પણ બે વાર બુકરને ઘેર લઈ જઈ ચુક્યા છે. લાઈફ એન્ડ ટાઈમ ઓફ માઈકલ કે (કેન) અને ધ ડિસગ્રેસ માટે. તેમાં મેં ડિસગ્રેસના થોડા પાના ઊલટાવેલા છે. જે પછી માથુ દુખવા માંડ્યું એટલે કામ પ્રગતિ પર હૈ… અને પીટર કેરી… ઓસ્કર એન્ડ લ્યુસિન્ડા અને ટ્રુ હિસ્ટ્રી ઓફ કેલી ગેંગ માટે ઢસડી ગયા. હવે હાલ તો લોકો એવું માની રહ્યા છે કે અરૂંધીતી રોય બીજીવાર બુકર લઈ જશે !